VIII ревизиянан һуң шулай уҡ исемле йылға буйында  аҫаба башҡорттар ауылы Сорғолдо барлыҡҡа килә. 1834 йылда Аҡсәйет ауылынан Сурғолдо йылғаһы бассейнына 18 башҡорт күсеп килә һәм ауылға нигеҙ һала. Һуңынан 1841 йылда ошонда уҡ губерна властарының бойороғо буйынса Аҡсәйеттән тағы 8 ир-егет, Түбәнге Ҡоҙаштан 4 ир, Илмәт ауылынан 5 ир күсерелә. Ике йылдан һуң тағы ла Аҡсәйетовтан бында 8, Түбәнге Ҡоҙаштан 5, Илмәттән 3 ғаилә күсеп килә.